**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**ÎN INTERVALUL 22.06.2023, ora 08.00 – 23.09.2023, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 23.06.2023, ora 07.00**

**RÂURI**

**I.N.H.G.A.** a emis o **Atenţionare Hidrologică, cod galben,** valabilă în intervalul **22**.**06.2023 ora 12:00 – 22.06.2023 ora 24:00**, vizând **Scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri din bazinele**:Someşul Mare, Arieș, Olt, Suceava, Moldova, Bistriţa, Trotuş**,** cu posibile depăşiri ale **COTELOR DE ATENŢIE,** astfel:

**COD GALBEN:**

**În intervalul 22.06.2023 ora 12:00 – 22.06.2023 ora 24:00** pe râurile din bazinele hidrografice: Someşul Mare – bazin amonte S.H. Rodna şi afluenţii aferenţi sectorului aval S.H. Rodna **(judeţul Bistriţa Năsăud)**, Arieș – bazin amonte S.H. Scărișoara și afluenții aferenți sectorului aval S.H. Scărișoara **(judeţele: Alba şi Cluj)**, Olt – bazin amonte S.H. Micfalău şi afluenţii aferenţi sectorului aval S.H. Micfalău – amonte confluenţă cu râul Şercaia **(judeţele: Harghita, Covasna şi Braşov)**, Suceava – bazin superior şi afluenţi bazin mijlociu şi inferior **(judeţul Suceava)**, Moldova – bazin superior şi afluenţi bazin mijlociu şi inferior **(judeţele: Suceava şi Neamţ)**,Bistriţa – bazin amonte S.H. Cârlibaba şi afluenţii aferenţi sectorului aval S.H. Cârlibaba – amonte S.H. Frunzeni **(judeţele: Suceava, Neamţ şi Harghita)**, Trotuş – bazin superior şi afluenţi bazin mijlociu şi inferior **(judeţele: Harghita, Bacău, Neamţ, Covasna şi Vrancea)**.

**Atenţionarea Hidrologică vizează în principal fenomenele de scurgeri importante pe versanţi, torenţi, pâraie, viituri rapide pe râurile mici cu posibile efecte de inundaţii locale, care se pot produce cu probabilitate şi intensitate mai mare ȋn intervalul 22.06.2023 ora 16:00 – 22.06.2023 ora 22:00 pe unele râuri mici din judeţele: Cluj, Alba, Suceava, Harghita şi Covasna.**

Aceast mesaj de atenţionare, a fost transmis de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:*

- *Alba, Bacău, Bistriţa-Năsăud, Braşov, Cluj, Covasna, Harghita, Neamţ, Suceava şi Vrancea (10 prefecturi)– Atenţionare Hidrologică, cod Galben.*

**Debitele au fost în creștere** datorită precipitațiilor căzute în interval și propagării pe râurile din bazinele hidrografice: Târnave, bazinul superior al Mureșului și bazinul superior și mijlociu al Oltului, iar pe cursul mijlociu și inferior al Prutului, creșterile s-au datorat numai propagării.

Pe râurile din bazinle hidrografice: Vedea, Argeș, Ialomița, Bârlad, pe afluenții Prutului, cele din Dobrogea, debitele au fost staționare, iar pe celelalte râuri au fost în general în scădere.

Scurgeri importante pe versanţi, torenţi şi pâraie, viituri rapide pe râurile mici cu efecte de inundaţii locale şi creşteri importante de debite şi niveluri, cu depășirea **COTELOR DE ATENȚIE**, s-au înregistrat pe râurile mici din centrul țării, datorită precipitațiilor torențiale, sub formă de aversă, însemnate cantitativ, căzute în interval.

Debitele se situează la valori sub mediile multianuale lunare, cu coeficienți moduli cuprinși între 30-80%, mai mari (în jurul și peste normalele lunare) pe râurile din bazinele hidrografice: Someșul Mic, Crișul Repede, Crișul Alb, Arieș, Bega, Timiș, Bârzava, Moravița, Caraș, Nera, Cerna, Jiu, pe cursul mijlociu și inferior al Mureșului și pe unii afluenți din bazinul inferior ai acestuia, pe afluenții Oltului inferior, pe cursul superior și mijlociu al Bistriței (afluent al Siretului) și pe cursurile superioare ale Moldovei, Sucevei și Prutului şi mai mici (sub 30% din normalele lunare) pe râurile din bazinele hidrografice: Rm. Sărat, Bârlad, Jijia și bazinele inferioare ale Argeșului și Ialomiței.

Se situează peste **COTA DE ATENȚIE**, (în scădere) râul Moravița la stația hidrometrică Moravița (250+25)-jud. TM.

În interval s-a situat peste **COTA DE INUNDAȚIE** râul Domald la stația hidrometrică Zagăr (200+28)-jud. MS.

A fost în vigoare **ATENȚIONAREA HIDROLOGICĂ** nr. 74 din 22.06.2023, până la ora 24:00.

În interval au fost emise două **AVERTIZĂRI HIDROLOGICE** pentru fenomene imediate și nouă **ATENȚIONĂRI HIDROLOGICE** pentru fenomene imediate.

**Debitele vor fi în creștere** datorită precipitațiilor prognozate și propagării pe râurile din bazinele hidrografice: Vișeu, Iza, Tur, Someșul Mare, Someșul Mic, Mureș, bazinele superioare și mijlocii ale Crasnei, Barcăului, Crișurilor și Oltului, iar pe cursul inferior al Prutului creşterile se vor datora numai propagării.

Pe râurile din bazinele hidrografice: Vedea, Argeș, Ialomița, Bârlad, pe afluenții Prutului, cele din Dobrogea, debitele vor fi staționare, iar pe celelalte râuri vor fi în general în scădere.

Sunt posibile scurgeri importante pe versanți, torenți, pâraie, formarea de viituri rapide cu efecte de inundații locale și creşteri importante de niveluri și debite, pe unele râuri mici din zonele de deal și munte, iar în vestul, centrul și nord – vestul țării este posibil să se atingă și depășească **COTELOR DE ATENȚIE** pe unele râuri mici**,** datorită precipitațiilor sub formă de averse torențiale, mai însemnate cantitativ prognozate.

Se va mai situa peste **COTA DE ATENȚIE**, (în scădere), râul Moravița la stația hidrometrică Moravița (250+10)-jud. TM.

**DUNĂRE**

**Debitul** la intrarea în ţară (secţiunea Baziaş) în intervalul 22.06.2023 – 23.06.2023 **a fost în scădere,** având valoarea **de** **7500 m3/s**, peste media multianuală a lunii **iunie (6400 m3/s).**

În aval de Porțile de Fier debitele vor fi în scădere pe sectorul Gruia – Olteniţa, relativ staţionare pe sectorul Călăraşi – Cernavodă și în creștere pe sectorul Hârşova – Tulcea.

**Debitul la intrarea în ţară (secţiunea Baziaş) va fi în scădere (7000 m3/s).**

În aval de Porțile de Fier debitele vor fi în creștere.

***Se situează în faza I de apărare următoarele sectoare de dig:***

- Gârliciu-Dăeni, Ostrov-Peceneaga, Peceneaga-Turcoaia, Măcin-Iglița-Carcaliu, Smârdan-23 August I, 23 August-Grindu, Canton km 30-Ciulineț, Ciulineț–Isaccea, T. Vladimirescu, Gorgova, Crișan, Letea, Sf. Gheorghe (din administrarea ANAR); Chilia Veche (din administrarea consiliilor locale) (jud. Tulcea);

- Bujoru-Pietroșani (jud. Teleorman).

***Se situează în faza a II-a de apărare următoarele sectoare de dig:***

- R3, R4 (din administrarea ANAR); Nufăru-Victoria (din administrarea consiliilor locale) (jud. Tulcea).

**2.** **Situația meteorologică în intervalul 22.06.2023, ora 09.00 – 23.06.2023, ora 06.00**

**ÎN ŢARĂ**

**Administraţia Naţională de Meteorologie** (A.N.M.) a emis în data de 22.06.2023, la ora 10:00, **Atenţionarea Meteorologică nr. 72**, vizând **instabilitate atmosferică,** conform căreia:

**COD GALBEN - ATENŢIONARE METEOROLOGICĂ:** În intervalul 22 iunie**, ora 11:00 – ora 22:00,** local vor fi perioade cu instabilitate atmosferică în zona de munte. Aceasta se va manifesta prin averse, descărcări electrice, intensificări de scurtă durată ale vântului (rafale de 55...65 km/h) și pe arii restrânse vijelii și grindină. În intervale scurte de timp sau prin acumulare cantitățile de apă vor fi de 20...25 l/mp și izolat de peste 30 l/mp.

***Notă: Începând de vineri seară (23 iunie) instabilitatea atmosferică se va accentua dinspre regiunile vestice și va cuprinde toată țara***.

**INFORMARE METEOROLOGICĂ:** În intervalul 22, 23 şi 24 iunie, disconfortul termic va fi ridicat, joi (22 iunie) în regiunile vestice și sud-vestice, vineri în toate zonele de câmpie și pe arii restrânse în cele deluroase, iar sâmbătă cu precădere în sud și est, astfel încât indicele temperatură-umezeală (ITU) va depăși pragul critic de 80 de unități. Temperaturile maxime vor fi cuprinse între 31 și 36 de grade, iar la câmpie va fi caniculă.

Această Atenţionare **Meteorologică**, a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:

Cod Galben:

- Către PREFECTURILE: *Alba, Argeş, Arad, Bacău, Bihor, Bistriţa-Năsăud, Braşov, Buzău, Caraş-Severin, Cluj, Covasna, Dâmboviţa, Gorj, Harghita, Hunedoara, Maramureş, Mehedinţi, Mureş, Neamţ, Prahova, Sălaj, Sibiu, Suceava, Vâlcea, Vrancea şi Timiş (26 prefecturi),* COD Galben, Atenţionare meteorologică;

INFORMARE METEO:

- Către PREFECTURILE: *Alba, Argeş, Arad, Bacău, Bihor, Bistriţa-Năsăud, Botoşani, Braşov, Brăila, Buzău, Caraş-Severin, Călăraşi, Cluj, Constanţa, Covasna, Dâmboviţa, Dolj, Galaţi, Giurgiu, Gorj, Harghita, Hunedoara, Ialomiţa, Iaşi, Ilfov, Maramureş, Mehedinţi, Mureş, Neamţ, Olt, Prahova, Satu-Mare, Sălaj, Sibiu, Suceava, Teleorman, Vaslui, Vâlcea, Vrancea, Timiş, Tulcea şi Municipiul Bucureşti (42 prefecturi),* Informare meteorologică;

**Vremea a fost caldă,** iar în regiunile extracarpatice călduroasă. Cerul a fost variabil, cu înnorări, averse și descărcări electrice, în primele ore ale intervalului în Banat și Crișana, iar după-amiaza și la începutul nopții în Transilvania, local în zonele de deal și de munte și doar izolat în Oltenia și Muntenia. Ploile au avut și caracter torențial, iar cantitățile de apă înregistrate în intervale scurte de timp (1...3 ore) au fost însemnate, acestea depășind pe alocuri, în centrul țării și la munte 30 l/mp, înregistrându-se până la 73 l/mp în județul Sibiu la stația meteorologică Dumbrăveni. Vântul a suflat slab și moderat, cu intensificări de scurtă durată asociate ploilor, iar în județul Brasov au fost consemnate vijelii.

Temperaturile maxime s-au încadrat între 24 de grade la Câmpulung și 34 de grade la Târgu Ocna, iar la ora 06 valorile de temperatură se încadrau între 13 grade la Sfântu Gheorghe (CV) și 23 de grade la Sulina.

Indicele temperatură-umezeală (ITU) a atins pragul critic de 80 de unități al disconfortului termic, izolat în Banat, Crișana, sudul Olteniei, în sud-vestul Munteniei și al Moldovei.

Spre sfârșitul intervalului în centrul și sudul țării a fost ceață.

**OBSERVAȚII:** *de ieri de la ora 31 de mesaje pentru fenomene periculoase imediate, emise dupa cum urmeaza:*

*-* ***1 avertizare cod roșu*** *emisă de către SRPV Sibiu,*

*-* ***11 avertizări cod portocaliu*** *(9 emise de către SRPV Sibiu, 1 emisă de către SRPV Tmișoara și 1 emisă de SRPV Cluj)*

*- 19 coduri galbene( 9 emise de către SRPV Sibiu, 6 emise de către SRPV Timișoara, 3 emise de către SRPV Cluj, 1 de către SRPV Constanța).*

**LA** BUCUREŞTI

Vremea a fost călduroasă. Cerul a fost variabil în prima parte a intervalului și mai mult senin noaptea, iar vântul a suflat slab și moderat. Temperatura maximă a fost de 32 de grade la Afumați, 33 de grade la Băneasa și Filaret, iar la ora 06 se înregistrau 18 grade la Băneasa, 19 grade la Afumați și 20 de grade la Filaret.

**3. Prognoza meteorologică în intervalul 23.06.2023, ora 09.00 – 24.06.2023, ora 09.00**

**ÎN ŢARĂ**

**Vremea va fi călduroasă** în cea mai mare parte a țării, iar în orele amiezii va deveni caniculară în vest și pe alocuri în sud; disconfortul termic va fi ridicat, iar indicele temperatură-umezeală ITU va atinge și va depăși ușor pragul critic de 80 de unități, în Câmpia de Vest, local în Câmpia Română și pe suprafețe mici în rest. În prima parte a intervalului cerul va fi variabil, iar îndeosebi după-amiaza, local la deal și la munte și pe suprafețe mici în restul zonelor vor fi ploi de scurtă durată și descărcări electrice. Începând din orele serii în regiunile vestice, nord-vestice și local cele centrale vor fi perioade cu instabilitate atmosferică pronunțată care se va manifesta prin accentuarea înnorărilor, averse torențiale, frecvente descărcări electrice, intensificări ale vântului, vijelii și pe arii restrânse căderi de grindină. Cantitățile de apă vor depăși local 20...25 l/mp și izolat 30...40 l/mp. În restul zonelor cerul se va menține variabil, iar vântul va sufla slab și moderat. Temperaturile maxime se vor încadra în general între 26 și 35 de grade, iar cele minime între 12 și 21 de grade.

**LA BUCUREŞTI**

**Vremea va continua să se încălzească,** iar disconfortul termic se va accentua în orele amiezii când indicele temperatură-umezeală ITU va atinge pragul critic de 80 de unități. Cerul va fi mai mult senin, iar vântul va sufla slab până la moderat. Temperatura maximă se va situa în jurul valorii de 34 de grade, iar cea minimă de 18...20 de grade.

1. ***CALITATEA APELOR*** 
   1. **Pe fluviul Dunărea**

Nu au fost semnalate evenimente deosebite.

* 1. **Pe râurile interioare**

**ABA Siret** revine cu informaţii suplimentare despre poluarea accidentala cu ape uzate neepurate din industria laptelui, produsa in data de 09.06.23 ora 10.00, pe raul Buhai, deversare de ape uzate tehnologice neepurate în amestec cu zer provenit de la Fabrica de procesare lapte „Dorolact”, localitatea Sendriceni, str. Pascari, comuna Șendriceni, judeţul Botoşani. S-au prelevat probe de apa care vor fi analizate in Laboratorul de Calitatea Apei Botosani, din 2 sectiuni:

1. r. Buhai, pod DJ291C Dorohoi-Racovat, aval de gura de evacuare a fabricii de procesare lapte "Dorolact", care aparţine de S.C. SPICUL 2 S.R.L. BOTOSANI.

2. conducta evacuare din incinta fabricii de procesare lapte „Dorolact”

Precizam ca în sectiunea amonte de gura de varsare raul Buhai este sec.

Rezultatele analizelor fizico-chimice sunt prezentate in tabelul de mai jos:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Secțiunea | Data | pH | O2 dizolvat | Conducti-vitate | NH4+ | CCO-Cr | Cloruri | Sulfuri totale |
| 1. r. Buhai, aval loc. Șendriceni (pod DJ291B) | 09.06.2023 | 5.72 | 0.23 | 6640 | 59.05 | 3604.8 | 1404 | <LOQ |
| 10.06.2023 | 6.1 | 0.75 | 3680 | 28.1 | 1682 | 604 | - |
| 12.06.2023 | 7.1 | 0.88 | 1895 | 6.47 | 696 | 167 | - |
| 16.06.2023 | 8.1 | 5.95 | 583 | 0.134 | 28.2 | 15.6 | **-** |
| 2. r. Buhai, în zona conductei de evacuare Spicul 2 | 09.06.2023 | 7.93 | - | 8450 | 35.59 | 3523.2 | 2382 | <LOQ |
| 10.06.2023 | 7.2 | 0.69 | 3120 | 16.8 | 371 | 656 | - |
| 12.06.2023 | 7.2 | 0.94 | 2510 | 5.16 | 199 | 386 | - |

S-a stopat evacuarea in raul Buhai atat a apelor uzate tehnologice neepurate în amestec cu zerul;

* S-a remediat defecțiunea ventilului automat de pe circuitul de intrare a apelor uzate in statia de epurare;
* S-a executat un baraj din baloti de paie pentru localizarea poluarii si evitarea antrenarii substantelor poluante in aval;
* S-a vidanjat apa contaminata acumulata in albia raului in zona gurii de evacuare, s-a executat transportul acesteia cu vidanja proprie stocândule in rezervoare proprii etanse amplasate in incinta fabricii, urmând a fi introduse treptat in statia de epurare;
* S-au executat lucrari de igienizare a albiei raului cat si a malurilor și îndepartarea vegetatiei contaminate;
* S-a dezafectat barajul improvizat din baloti de paie, astfel încât să fie asigurată scurgerea apei in aval;
* S-au impus termene pentru efectuarea reviziilor și a reglajelor necesare în scopul încadrării efluentului în limitele autorizate;
* Personalul S.G.A. Botosani a monitorizat raul Buhai pe tronsonul afectat și a analizat calitatea apei raului Buhai aval de sursa de poluare (pod DJ291B).
* Calitatea apei raului Buhai pe sectorul aval gura evacuare Spicul 2 s-a ameliorat, coroborat cu cresterea debitului raului ca urmare a precipitațiilor inregistrate in bazinul hidrografic superior al acestuia, parametrii de calitate revenind la valorile specifice starii ecologice caracteristice acestui corp de apă.

Avand in vedere faptul ca nu au mai fost constatate evacuari de ape uzate neepurate in cursul de apa Buhai si a faptului ca rezultatele analizelor fizico - chimice ale apei, pe proba prelevata in data de 16.06.2022 releva o revenire la valorile specifice starii ecologice caracteristice acestui corp de apa**, s-a considerat sistarea poluarii in data de 16.06.2023**.

* 1. **Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**APM Constanța şi GNM Constanţa revin cu** informaţii suplimentare referitoare la producerea, în data de 21.06.2023, în jurul orei 15.00, a unui incendiu la instalația de hidrocracare blândă MHC din cadrul Rafinăriei aparținând Rompetrol Rafinărie SA Năvodari, județul Constanța.

Incendiul a fost lichidat de echipajele ISU Dobrogea. Un subofiţer ISU aflat la locul incendiului izbucnit, la rafinăria Petromidia a prezentat un traumatism la un picior şi a fost transportat la spital. De asemenea, a mai fost evaluat o persoană la fața locului, dar din fericire nu a necesitat transportul la spital.

Emisiile de fum s-au manifestat pe o durată de 30 minute, fiind vizibile din Constanța și Năvodari. Incendiul a fost anunțat prin sistemul RO ALERT. Sursa preliminara a producerii incendiului este o pompa.

**A fost monitorizata calitatea aerului in proximitatea amplasamentului:**

1. Au fost monitorizati indicatorii: SO2, H2S si COV, in trei puncte de prelevare (intrare Corbu, Tabara Navodari si pod Navodari), in intervalul orar 16:15 – 18:00; nu s-au inregistrat depasiri ale limitelor admisibile.

**2.** In intervalul orar: 17:05-17:35 s-au monitorizat indicatorii: Formaldehida si COV, la limita amplasamentului societatii; concentratia indicatorului formaldehida s-a situat la limita prevazuta de STAS 12574-87.

**3.** Valorile inregistrate de indicatorii BTEX (benzen, toluen, etilbenzen si xilen) sunt cele normale, cu doua mici varfuri la ora 16:00 si la ora 22:00.

**Agenţia Naţională pentru Protecţia Mediului** informează că, din rezultatele analizelor efectuate în data de 21.06.2023, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **nu a fost depășită la nici o staţie de monitoring a calităţii aerului.**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei:**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 21.06.2023 – 22.06.2023 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4.** **În municipiul Bucureşti şi judeţul Ilfov**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5. Probleme de Alimentări cu apă:**

**Administrația Bazinală de Apă Prut-Bârlad:**

**Judeţul Botoşani:**

- Se mentine situatia de restrictii in alimentarea cu apa pentru piscicultura la folosinta:

- S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii.

- Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Havarna, sursa ac. Cal Alb - r. Baseu.

**Judeţul Iaşi:**

- Se mentine situatia de restrictii in alimentarea cu apa pentru piscicultura la folosintele:

\* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

\* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

**Judeţul Vaslui:**

- Se mentin prevederile „Planului de restrictii si folosire a apei in perioade deficitare”, astfel:

\* treapta III - ANIF Filiala Teritoriala de Imbunatatiri Funciare Vaslui-Amenajare de irigatii Manjesti, sursa acumularea Manjesti.

**-A.B.A. Jiu** informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, **jud. Hunedoara**), pentru efectuarea lucrărilor de înlocuire a conductei Buta-Baraj.

DIRECȚIA COMUNICARE